UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
ECJ kohtujurist toetas andmekaitsevaidluses Facebooki seisukohta
#000003
Isikuandmete edastamine kolmandatesse riikidesse on lubatav, kui riik ja isikuandmeid edastav ettevõte tagavad andmekaitse piisava taseme, märkis Euroopa Liidu Kohtu (ECJ) kohtujurist Henrik Saugmandsgaard Oe.
#000004
Mõnes mõttes tähistab see hinnang Facebooki võitu Austria andmekaitseaktivisti Max Schremsi vastu, samas võib nõue tagada andmekaitse "piisav tase" ja selle tõlgendamine esitada Facebookile ja sarnastele ettevõtetele mitmeid keerulisi väljakutseid, kirjutab Irish Times.
#000005
Kaebaja leidis, et Facebooki edastab Euroopa Liidus elavate Facebooki kasutajate andmed serveritesse, mis asuvad USA territooriumil, kus neid töödeldakse. Ja väitis, et arvestades Edward Snowdeni paljastusi USA luureteenistuste kohta, ei taga USA piisavat kaitset sellesse riiki edastatud andmete jälgimise eest.
#000006
Schrems lootis abi Iirimaalt, kus Facebook on registreerinud oma peakorteri, rõhutades, et Iirimaa peab seisma Euroopa põhiõiguste eest.
#000007
Euroopa Liidu Kohtu otsused on üldjuhul olnud kooskõlas kohtujuristi varasema, mittesiduva hinnanguga, kuid mitte alati.
#000008
Piiriülese isikuandmete liigutamisega tegelevad nii pangad, autotootjad kui ka tehnoloogiahiiud ning selles vallas liigub miljardeid dollareid.
#000009
Schrems on isikuandmete kaitsega tegelenud juba aastaid. 2015. aastal saatis teda edu kohtuasjas, mille lõpptulemusena peatas Euroopa Liidu Kohus USA ja Euroopa Liidu vahelise andmekaitseraamistiku Safe Harbour, kuna viimane ei suutnud tagada USA serverites hoitavate EL-i kodanike isikuandmete turvalisust. Selle asemel kutsuti ellu EL-i ja USA andmekaitseraamistik Privacy Shield, mis peaks kaitsma eurooplaste isikuandmeid, mida ettevõtted kommertslikel eesmärkidel Atlandi ookeani teisele kaldale üle kannavad, kuid Schrems on ka selle suhtes üsna kriitiline.
#000010
Hiljem võttis Schremsi sihikule Facebooki ja sarnased ettevõtted, mis ei suuda tema hinnangul nende kätte usaldatud isikuandmeid piisavalt kaitsta.
#000011
Schremsist sai isikuandmete kaitse aktivist kaheksa aastat tagasi, kui ta juuratudengina soovis kursusetöö jaoks saada Facebookilt andmeid, mida ettevõte tema kohta omab. Vastuseks saabus CD-ROM, kus oli umbes 1200 lehekülge selle kohta, mida Schrems Facebookis on teinud: mida ta oli teinud, millistest üritustest osa võtnud ja milliseid privaatsõnumeid saatnud, kirjutas Forbes.
#000013
Schrems on seisukohal, et praegused reeglid ei kaitse isikuandmeid piisavalt ning seetõttu tuleks selline EL-i kodanike isikuandmete ülekandmine välisriikidesse, näiteks USA-sse lõpetada. Facebook on loomulikult vastupidisel seisukohal.
#000015
Schrems esitas esialgse kaebuse juba 2013. aastal, kui andmelekitaja Edward Snowden paljastas, et Facebook, Google ja muud USA-s tegutsevad firmad peavad loovutama oma välismaalastest kasutajate isikuandmeid Ameerika Ühendriikide luureteenistustele.
#000016
Euroopa Liit proovis eelmisel aastal olukorda parandada ja võttis vastu isikuandmete kaitse üldmääruse (GDPR), mis peals tegema läbipaistvamaks selle, kuidas veebplatvormid kasutajate andmeid kasutavad.
#000017
Turk: teema on palju suurem kui see, mida Facebook tohib või ei tohi
#000018
ERR-i raadiouudistele juulis teemat kommenteerinud vandeadvokaat Karmen Turk ütles, et tegelikult on Euroopa Kohus palju suurema küsimuse ees kui ainult see, mida Facebook võib või ei või teha.
#000019
"Tegelikult on Euroopa Kohtus juuli ainulaadne kuu sel aastal, sest neil oli eelmine nädal ühes asjas istung, mis oli siis Prantsusmaalt, ja täna toimub siis istung teises kohtuasjas, mis on pärit siis Iirimaalt ja sellega on seotud üks tuntud austerlane nimega Max Schrems. Mõlemad puudutavad siis seda, kuidas meie, Euroopa Liidu kodanike, isikuandmeid võib siit välja saata," märkis ta.
#000020
"Ehk siis isikuandmete Euroopa Liidust välja saatmiseks on väga piiratud võimalused, sest eelmisel aastal kehtima hakanud üldmäärus ütleb väga üldise põhimõtte - Euroopa Liidust meie kodanike, residentide andmete välja saatmine on keelatud. Välja arvatud, kui selleks on üks konkreetne alus, mis on siis üldmääruses kirjas. Selleks võib olla näiteks nõusolek eraldi isikult selleks, et ta lubab oma andmeid välja saata. No selliseid nõusolekuid ei võta, aga variante on veel. Kõige tihemini kasutatakse kaht varianti," jätkas Turk.
#000021
"Üks on siis selline Euroopa Komisjoni poolt kinnitatud standardlepingu põhi, mida kasutatakse hästi palju siis, kui soovitakse saata Euroopa Liidust andmeid välja. See on siis nüüd nende Prantsusmaalt ja Iirimaalt pärit kohtuasjade sisu. Ja teine võimalus on siis Privacy Shield, mis oma sisult tähendab seda, et näiteks Ameerika Ühendriikides asuvad ettevõtted võivad ise ennast hinnata ja hindavad, et nemad siis täidavad kõige kõrgemaid andmekaitse nõudeid. Kui nad on sellise enesehinnangu teinud ja seda siis ka avalikult justkui deklareerinud, siis võib nendele ettevõtetele andmeid saata. Facebook on üks selline ettevõte. Need küsimused ongi siis Euroopa Kohtu ees ehk kas selline Euroopa Liidust andmete välja saatmise alus on tegelikult kooskõlas meie kodanike ja residentide põhiõiguste ja vabadustega, kas meie andmeid seal ikka piisavalt kaitstakse ja kas see alus saab ka kehtima jääda," nentis ta.
#000022
Turk peab üsnagi tõenäoliseks, et nii Prantsusmaa kui ka Iirimaa juhtumi puhul võib Euroopa Liidu Kohus langetada otsuse tehnoloogiahiidude kahjuks ning jõuda järeldusele, et senised isikuandmete kaitset puudutavad reeglid ei ole piisavad.
#000023
Reklaamifirmade võimalusi inimeste tegevust internetis jälgida kärbitakse
#000024
Venemaa andis Snowdenile alalise elamisloa
#000025
Advokaadid: miks tahab valitsus kriisis nii laia jälitamisõigust?
#000028
Digihiiu juht: tehnoloogiasektor peab ohtude lahendamisel ette astuma
#000030
Facebook seisab silmitsi ühishagiga EL-i privaatsusseaduste rikkumise vastu
#000033
"Otse uudistemajast": nimetamiskomitee juht Kaido Padar
#000034
Parmas: loodan, et ajakirjanikud suhtuvad nendeni jõudnud infosse hoolikalt
#000035
Saksamaa ei suuda leevendada riigis valitsevat korteripuudust
#000039
Floristikakooli juhataja jagas nippe, kuidas sibullillede eest hoolt kanda
#000040
Norman Aas: kuidas praktikas asjad käima hakkavad, see jäi siiski lahtiseks
#000041
Erakonnad sooviks kliimaseaduse uues riigikogus kiiresti vastu võtta
#000042
Tarmu Tammerk: valimiste kajastamisest ERR-is
#000044
Azovstali kaitsjad: Ukraina põgenikule tuleks esitada kolm kontrollküsimust
#000045
Kahe nädalaga on universaalteenusest loobunud 4600 klienti
#000047
Kaljulaid kritiseeris Vene diplomaatide väljasaatmist
#000049
Tartu linna ja Emajõe lodjaseltsi suhted läksid korralikult sassi
#000050
Ukraina luure: riigi pinnal on üle 300 000 Vene sõduri
#000051
Jourova: peame koos Eestiga vaatama, kas defineerime vihakõnet õigesti
#000053
Tallinna koolid pelgavad, et riigigümnaasiumid võtavad parimad endale
#000054
ATP: me ei leidnud tõendeid, et Zverev oleks enda tüdruksõpra ahistanud
#000056
Teadlane õpetab tehismõistust kuusejuuri mõõtma
#000059
Koroonavastaste antikehadega inimeste arv kerkis rekordtasemeni
#000060
Kadunud linna elustamine aitab leevendada ajalootraumasid
#000061
Suurlinnades tühjenevad büroohooned ennustavad ajastu muutust
#000062
Tõnu Õnnepalu: olen natukene klaustrofoob, vanglas ma vist kirjutada ei suudaks
#000063
Teatri- ja muusikamuuseumis alustab vestlussari "Jazz on meie varjupaik"
#000064
Kilimanjaro tippu roninud Ott Nool: miks mitte midagi natuke raskemat teha?
#000068
Eesti Rahvusringhäälingu kanalid alustavad valimisväitlustega
#000069
Rahvusraamatukogu platvorm MIRKO pakub 14. veebruarist tasuta e-väljaannete laenutust
#000070
Täna algab dokumentaalfilmide festival Docpoint
#000071
Kohtla-Järve linnaeelarve on kuue miljoni euroga miinuses
#000073
Tulevikutehingud ennustavad, et elektrienergia börsihind on augustini universaalteenusest odavam
#000075
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000077